open-index/open-wikipedia-markdown huggingface dataset:
Հայկ Սահակյան

**Հայկ Հարությունի Սահակյան** (հայտնի է նաև՝ **Ռիժիկ**, ), Հայաստանի զինված ուժերի զինծառայող, 44-օրյա պատերազմի մասնակից, զոհվել է մարտական գործողությունների ժամանակ՝ Հադրութում։

## Կենսագրություն
Հայկը ծնվել է 2000 թվականի դեկտեմբերի 21-ին Երևանում։ 2006-2015 թվականներին հաճախել է Գարեգին Նժդեհի անվան թիվ 161 դպրոց։ 2015-2018 թվականներին սովորել է թիվ 65 ավագ դպրոցում։ Փոքր հասակից հետաքրքրված է եղել երաժշտությամբ։ 2007-2014 թվականներին հաճախել է Երևանի Ստեփան Ջրբաշյանի անվան երաժշտական դպրոցի ջութակի բաժինը, 2015-2018 թվականներին սովորել է նույն դպրոցի կոնտրաբասի  բաժնում և նվագել օրկեստրում։ Փոքր տարիքում խաղում էր մյուզիքլներում, երգում էր։ 2010-2013 թվականներին խաղացել է բասկետբոլի ԽՄՕՄ թիմում։ Ցանկություն է ունեցել ընդունվել կոնսերվատորիա, սակայն միշտ երազել է ճարտարապետ դառնալու մասին։

2018 թվականին Հայաստանի ազգային ագրարային համալսարան ընդունվելուց հետո մտափոխվել է և տեղափոխվել Հայաստանի ազգային պոլիտեխնիկական համալսարան։ Շատ էր սիրում գիրք կարդալ, ընդլայնել իր գիտելիքները։

2019 թվականի հունվարի 31-ին զորակոչվել է ծառայության՝ Հադրութի զորամասում։ Մասնակցել է Հայ-ադրբեջանական պատերազմին։ Պատերազմի ընթացքում մշակել է շրջափակումից դուրս գալու ծրագիրը և հաջողել։ Ընկերների հետ, 8 ժամ անընդմեջ քայլելով, զինակիցներին սնունդ է հասցրել։ Կրակի գոտուց դուրս է բերել զոհված ընկերներին։

Քաջաբար ընկել է հոկտեմբերի 1-ին՝ Հադրութում թեժ կռվի ժամանակ ընկերոջ կյանքը փրկելիս։ Վերադարձին մնացել էր 4 ամիս։ Հուղարկավորվել է Եռաբլուր զինվորական պանթեոնում։ Հետմահու արժանացել է Արիության մեդալի։

Հայկի մասին իրենց գրքերում հիշատակել են Սոնա Վանյանը («Մարդը և մարտը») և Վարդան Հարությունյանը («Ռիժիկը. Չորդեգրված կարոտ»):

### Ընտանիք
Հայկ Սահակյանն ամուսանացած չէր, սակայն պատրաստվում էր նշանվել Լուիզա Թադևոսյանի հետ, ում հետ ծանոթացել էին ավագ դպրոցում։ Հայրը՝ Հարություն Սահակյանն է, մայրը՝ Աստղիկ Հովհաննիսյանը, եղբայրը՝ Գևորգ Սահակյանը։

## Հուշեր Հայկ Սահակյանի մասին

## Ծանոթագրություններ

## Արտաքին հղումներ
* Հայրենիքը փրկած անմահները. Հայկ Սահակյանի հերոսական ուղին
* Ձեզ բացակա չենք դնի․ Հայկ Հարությունի Սահակյան
* Հայկը զոհվել է ընկերոջ կյանքը փրկելիս

Կատեգորիա:44-օրյա պատերազմի մասնակիցներ հայկական կողմից
Կատեգորիա:Անձինք այբբենական կարգով
Կատեգորիա:Դեկտեմբերի 21 ծնունդներ
Կատեգորիա:Հոկտեմբերի 1 մահեր
Եվրո 2020 Խումբ F

### Հունգարիա - Պորտուգալիա


### Ֆրանսիա - Գերմանիա


### Հունգարիա - Ֆրանսիա


### Պորտուգալիա - Գերմանիա
{{Ֆուտբոլային հանդիպում
|ամսաթիվ=
|ժամ=18:00
|թիմ 1=
|հաշիվ=
|հոդված=աղբյուր
|թիմ 2=
|===Portugal vs Germany===


### Պորտուգալիա - Ֆրանսիա


### Գերմանիա - Հունգարիա


## Ծանոթագրություններ

Կատեգորիա:Եվրո 2020
Հրեշտակի օրը (ֆիլմ, 1988)

«**Հրեշտակի օրը**» (), խորհրդային կատակերգական դրամա, որը նկարահանվել է Միխայիլ Կոնովալչուկի համանուն պատմվածքի հիման վրա։ Ֆիլմը նկարահանվել է ընդհատակյա 1980-ականների սկզբին և առաջին անգամ ցուցադրվել է միայն 1988 թվականի հունիսին։ ԽՍՀՄ-ում այն դիտել է 300000 մարդ։

## Սյուժե
Ֆիլմի գործողությունների կենտրոնում դեռահաս Մաֆուսայիլն է, որը պատմում է իր և մտերիմ մարդկանց կյանքի մասին։ Տղայի հայրը քաղաքացիական պատերազմի հերոս է, ավագ եղբայրը գող է և ավազակ, միջնեկը՝ դրամանենգ։ Նա ունի նաև երեք քույր՝ աշխատավոր Կատերինա, բարեպաշտ Վերան և անհանգիստ Լյուբկան։ Նրանք բոլորն ապրում են մի մեծ փայտե տանը, որը նույնպես ֆիլմի հերոս է։ Մաֆուսայիլից և նրա ընտանիքից բացի տանն ապրում են նրա նախկին տերը՝ բարինը, որն ապրում է ինչ-որ տեղ նկուղներում, քաղաքից եկած ամառանոցավորներ և շատ ուրիշներ... Նրանք բոլորը գոյակցում են տանը, երբեմն ձանձրացնում են միմյանց, բայց երբեք չմտնելով կոնֆլիկտի մեջ։

## Դերերում
* Լեոնիդ Կոնովալով – *Մաֆուսայիլ
* Ալեքսանդր Բելով – *հայր
* Վյաչեսլավ Գովալո – *Իվան, Մաֆուսայիլի եղբայրը
* Ալեքսեյ Աննենկով – *Կոլյա, Մաֆուսայիլի եղբայրը
* Եկատերինա Կուկլինա – *Կատյա, Մաֆուսայիլի քույրը
* Լյուդմիլա Յամպոլսկայա – *Վերա, Մաֆուսայիլի քույրը
* Լարիսա Շումիլկինա – *Լյուբա Մաֆուսայիլի քույրը
* Յուրի Կլիմենկո – *Սևա, ամառանոցավոր
* Սվետլանա Բուբնովա – *Վալենտինա, Սևայի կինը
* Օ. Աբրոսիմովա – *Ալլա, Սևայի և Վալենտինայի դուստրը
* Ս. Միխուտին – *Կոլյան մանկության տարիներին
* Վ. Շտոլ – *այցելու
* ՔՀ աշխատակիցներ՝ Սերգեյ Ռուսկին, Նիկոլայ Ուստինով, Ա. Շուբին և Դ. Կոլոկոտով
* Հյուրեր՝ Բ. Շևելյով, Ալեքսեյ Պարշչիկով, Յուրի Գուրև, Աֆանասի Տրիշկին և Պ. Շումեյկոն

## Նկարահանող խումբ
* Սցենարի հեղինակներ՝ Սերգեյ Սելյանով, Նիկոլայ Մակարով, Միխայիլ Կոնովալչուկի համանուն պատմվածքի հիման վրա
* Ռեժիսոր՝ Սերգեյ Սելյանով, Նիկոլայ Մակարով
* Օպերատոր՝ Սերգեյ Աստախով
* Կոմպոզիտոր՝ Արկադի Գագուլաշվիլի
* Նկարիչ՝ Ալեքսանդր Մայորով, Լարիսա Շիլովա

## Ֆիլմի մասին
Ռեժիսոր Սերգեյ Սելյանովն ասել է․
 Խաղի կանոնները, որ հորինել են կուսակցությունը և կառավարությունը նկարիչների համար, ինձ բոլորովին չէին գոհացնում։ Դրա համար էլ սկսեցի իմ փողերով նկարահանել «Հրեշտակի օրը»։
Ինչպես նշվում է «Հայրենական կինոյի նորագույն պատմությունը (1986-2000)» () հանրագիտարանում, սցենարիստ Միխայիլ Կոնովալչուկը «Հրեշտակի օրը» ֆիլմում
առաջին դեմքից նկարագրել է «տարօրինակ աշխարհը», որը ներկայանում է դեռահաս-հիմար աչքերով (գրական հնարավոր նմանակը՝ Բենջին Ուիլյամ Ֆոլքների «Շառաչ և ցասում» ստեղծագործությունից և երկատված «Ես-պատմիչը» Սաշա Սոկոլովի «Դպրոց հիմարների համար» երկում), ինչպես նաև նրա ընտանիքի պատմությունը, ընդ որում՝ օգտագործելով լեզվի «պլատոնական» դեֆորմացիա և դիմելով Ցեղի, Թվի և Տառի կատեգորիաներին։ Այս պատմվածքի հիման վրա նկարահանված Սերգեյ Սելյանովի և Նիկոլայ Մակարովի համանուն ֆիլմը դարձել է ԽՍՀՄ-ում «անկախ կինոյի» առաջին փորձը։

## Ծանոթագրություններ

## Արտաքին հղումներ
* «Հրեշտակի օրը» «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1988 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Սպիտակ դրոշներ (ֆիլմ)

«**Սպիտակ դրոշներ**» (), 1990 թվականի խորհրդային գեղարվեստական ֆիլմ, դրամա, որը ստեղծվել է «Վրացֆիլմ» կինոստուդիայում։ Ֆիլմը նկարահանել է ռեժիսոր Գիգա Լորթքիփանիձեն իր իսկ սցենարով, որը գրվել է վրացի հայտնի գրող Նոդար Դումբաձեի «Սպիտակ դրոշներ» վեպի հիման վրա։

Ֆիլմում գլխավոր դերերը կատարել են Գեորգի Խոբուան, Քեթևան Կիկնաձեն, Օթար Մեգվինետուխուցեսին, Գիա Բուրջանաձեն, Գիվի Բերիկաշվիլին և Ռամազ Չխիկվաձեն։ Ֆիլմը առաջին անգամ ցուցադրվել է 1990 թվականին ԽՍՀՄ-ում։

## Սյուժե
Ֆիլմի գլխավոր հերոս Զազա Նակաշիձեն՝ առանց մեղքի մեղավորը, անարդարացիորեն դատապարտվել է սպանության համար, որը նա չի կատարել։ Զազան բանտ է ընկնում, բայց անազատության մեջ գտնվելով՝ փորձում է գտնել ճշմարտությունը և ապացուցել, որ ինքը չի կատարել այդ սպանությունը։

## Դերերում
* Գեորգի Խոբուա – *Զազա
* Քեթևան Կիկնաձե – *Զազայի մայրը
* Օթար Մեգվինետուխուցեսի – *քեռի Իսիդոր
* Գիա Բուրջանաձե – *Կակո Դեվդարիանի, «Լիմոնա» մականունով օրենքով գող
* Գիվի Բերիկաշվիլի – *Տիգրան
* [[Ռամազ Չխիկվաձե]] – *Շոշիա
* Լեո Անթաձե – *Չեյշվիլի
* Գուրամ Պիրցխալավա – *Գոգոլ
* Բադրի Բեգալիշվիլի – *Շոշիաշվիլի
* Թենգիզ Մայսուրաձե – *Գամցեմլիձե
* Յուրի Վասաձե – *Մեբուրիշվիլի
* Նինո Լորթքիփանիձե – *Նունու, բժիշկ
* Նանա Լորթքիփանիձե – *քեռի Իսիդորի դուստրը
* Դավիթ Դվալիշվիլի – *Գագուա
* Գեորգի Գաչեչիլաձե (Ուցնոբի) – *քեռի Իսիդորի փեսան
* Սոսո Գոգիճաիշվիլի – *բանտապահ
* Իոսիֆ Ջաչվլիանի – *Ռոստոմ
* Տրիստան Կվելաիձե – *Գելաձե
* Վիկտոր Նինիձե – *ատամնաբույժ
* Անզոր Ուրիդիա – *Խարաբաձե

## Նկարահանող խումբ
* Ստեղծագործությունը՝ Նոդար Դումբաձեի
* Սցենարի հեղինակ՝ Գիգա Լորթքիփանիձե
* Ռեժիսոր՝ Գիգա Լորանիձե
* Օպերատոր՝ Լևան Պաատաշվիլի
* Կոմպոզիտոր՝ Բիձինա Կվեռնաձե
* Նկարիչ՝ Կախի Խուցիշվիլի

## Տեխնիկական տվյալներ
* ԽՍՀՄ, 1990, Վրացֆիլմ
* Դրամա, 100 րոպե
* Գունավոր, ստերեո
* Բնօրինակ լեզուն՝ վրացերեն

## Ծանոթագրություններ

## Արտաքին հղումներ
* 
* Памяти Нодара Владимировича Думбадзе

Կատեգորիա:1990 ֆիլմեր
Կատեգորիա:1990-ականների ռուսերեն ֆիլմեր
Կատեգորիա:«Վրացֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գիգա Լորթքիփանիձեի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Էլիսոն Ուիլյամս

**Էլիսոն Հաուել Ուիլյամս** (, ), ամերիկացի դերասանուհի, կոմիկ և սցենարիստ։

## Կենսագրություն
Ուիլյամսը ծնվել է Կոնեկտիկուտում՝ հեռուստահաղորդավար Բրայան Ուիլյամսի և պրոդյուսեր Ջեյն Գիլան Սթոդարդի ընտանիքում։

2010 թվականին ավարտել է Եյլի համալսարանը և արդեն տարվա վերջում դեր է ստացել Լենա Դանհեմի «Աղջիկներ» սերիալում, որի պրեմիերան կայացել է 2012 թվականի գարնանը։ Եյլի համալսարանում սովորելու տարիներին նա 4 տարի խաղացել է *Just Add Water* իմպրովիզացիայի կատակերգական թատրոնում և մասնակցել Սուրբ Էլմայի միության «College Musical» գաղտնի ուսանողական սերիալի նկարահանումներին, որը հեռարձակվել է YouTube-ով։

«Աղջիկներ» սերիալում կատարած դերի համար Էլիսոնը քննադատների կողմից ստացել է լավ արձագանքներ և 2013 թվականին կատակերգական հեռուստասերիալում երկրորդ պլանի լավագույն կանացի դերի համար դարձել է «Էմմի» մրցանակի գլխավոր թեկնածուներից մեկը։ Բացի այդ նա հայտնվել է «Մինդիի նախագիծը» սիթքոմի մի քանի էպիզոդներում։

2010 թվականին Ուիլյամսը հայտնվել է «Խելագարներ» սերիալի «Nature Boy» գլխավոր երգի վիդեո-մեշապում, որն ինտերնետում դարձել է շատ հայտնի։ Այդ երգում մասնակցություն ունենալու շնորհիվ վերցվել է «Աղջիկներ» սերիալում դեր խաղալու համար։

2015 թվականի սեպտեմբերի 19-ին ամուսնացել է ձեռնարկատերՌիկի Վան Վինի հետ, որի հետ մինչ իրենց հարսանիքը հանդիպել է 4 տարի։ 2019 թվականի հունիսի 27-ին գրեթե չորս տարվա ամուսնությունից հետո Ուիլյամսը հայտարարել է իրենց բաժանման մասին։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սցենարիստներ
Արթուր Մոլիտվին

**Արթուր Մոլիտվին** (), երաժիշտ, բաս-կիթառահար։

## Կենսագրություն
Արթուր Մոլիտվինը ծնվել է 1964 թվականի օգոստոսի 17-ին, Երևան քաղաքում։ Նվագել սկսել է 15 տարեկանից։

1986 թվականին հիմնել է «Ալյանս» խումբը։ Այն հետագայում վերանվանվել է «Դաշինք»։ Խումբը մասնակցել է մի քանի փառատոների, այդ թվում` 1987 թվականի Հայաստանի առաջին ռոք փառատոնին։

Արթուր Մոլիտվինը 1990-ականների կեսերին աշխատել է ջազ ակումբում։ 2001 թվականից աշխատանքի է անցել Վահան Արծրունու երաժշտական  խմբում։ Այդ աշխատանքին զուգահեռ նվագել է «Stormey Monday», «Groove In Bend», «Արամազդ», «Արմադամ» երաժշտական խմբերում։ Արթուր Մոլիտվինը համագործակցել է նաև երաժիշտ Արթուր Մեսչյանի հետ։ Վերջինիս հետ համերգային ծրագրով հանդես է եկել Երևանում, Մոսկվայում, Լոս Անջելեսում։

Արթուր Մոլիտվինը նվագել է նաև հայ երգարվեստի այլ ներկայացուցիչների հետ։

Համերգային շրջագայություններ է ունեցել Ֆրանսիայում, Գերմանիայում, Նիդերլանդներում, Լիբանանում, Սիրիայում և այլ երկրներում։ 2010 թվականին Հայաստանի պետական սիմֆոնիկ նվագախմբի հետ ելույթ է ունեցել անգլիացի ռոք-վոկալիստ է, երգերի հեղինակ Յան Գիլանի բարեգործական համերգի ժամանակ։

## Ծանոթագրություններ

## Արտաքին հղումներ
*Անցուդարձ - Page 32
*«Երաժշտության կասկադ». ԶԱՐԵՀ ԹԵՎԱՆ` Կարոտի կանչ, Yerevan, piątek, 27. maj 2016 
*Արթուր Մեսչյան 2009 համերգ | Artur Meschyan Hamerg 2009 | Артур Месчян Концерт 2009 года | Arthur Meschian concert at 2009 https://armtorrent.com/viewtopic.php?f=42&t=806 источник текста. 

Կատեգորիա:Երաժիշտներ այբբենական կարգով
Քաջավան

**Քաջավան**, գյուղ Արցախի Հանրապետության Մարտունու շրջանում։ Մտնում էր Մարտունի քաղաքային համայքի մեջ։

## Բնակչություն
Բնակավայրի ազգաբնակչության փոփոխությունը.

## Ծանոթագրություններ

Կատեգորիա:Մարտունու շրջանի բնակավայրեր
Սմբատ Դավթյան

**Սմբատ Դավթյան** (), պոլսահայ մանկավարժ, թատերագետ, հրատարակիչ, խմբագիր։

## Կենսագրություն
Սովորել է Ակնի ազգային վարժարանում, Կոստանդնուպոլսի ֆրանսիական լիցեյում։ Դասավանդել է Կոստանդնուպոլսում և Թուրքիայի հայաբնակ վայրերում, աշխատակցել «Մամուլ», «Մասիս», «Կավռօշ» պարբերականներին։ Կոստանդնուպոլսում հիմնադրել է հայկական հրատարակչական ընկերություն, 1898–1900 թվականներին եղել է «Բիւրակն» պարբերականի տնօրեն–խմբագիրը։

1915 թվականի Մեծ եղեռնի ժամանակ տեղափոխվել է Հայաստան, որտեղ էլ մահացել է 1926 թվականին։

## Աշխատություններ
Կազմել և հրատարակել է «Վարժութիւն մանկաց» (մաս 1-3, 1889, Կոստանդնուպոլիս, «Արևելքի» տպարան), «Տարրական քերականութիւն արդի հայերէնի» (1891, Կոստանդնուպոլիս, Ճանիկ Արամյանի տպարան), «Ընտելարան հայ լեզուի» (1893, Կոստանդնուպոլիս, Գարեգին Պաղտատլյանի տպարան, 11-րդ հրատարակությունը՝ 1901, Կոստանդնուպոլիս, Նշան Պերպերյանի տպարան), «Ծաղկաքաղ աշխարհիկ լեզուէ» (1894, նույն տպարան), «Սկզբունք համաձայնութեան եւ շարադասութեան գործնական նշանագրերով», «Լրացուցիչ դասընթացք տարրական քերականութեան արդի հայերէնի» (երկուսն էլ՝ 1894, Կոստանդնուպոլիս, Ճանիկ Արամյանի տպարան), «Պատկերազարդ այբբենարան, նոր ոճով» (1895, Կոստանդնուպոլիս, Նշան Պերպերյանի տպարան), «Փունջ։ Աշխարհաբար հաւաքածոյ» (1895, Կոստանդնուպոլիս, Գարեգին Պաղտատլյանի տպարան), «Բանալի շարադրութեան եւ վայելչախօսութեան» (1899, Կոստանդնուպոլիս, «Ախթեր» տպարան) ուսումնական ձեռնարկները։ Լույս են տեսել նաև նրա «Ճաշակ նոր գրականութեան» (1910), «Մանկական ոտանաւորներ» (1904) աշխատությունները։

Սմբատ Դավթյանը հեղինակ է նաև հայ թատրոնի պատմությանը նվիրված ուսումնասիրության, որը լույս է տեսել հայերեն և ֆրանսերեն։

Հանդես է եկել նաև *Արծվիկ, Ծվիկ, Ս. Դ., Սիբարիս, Վաղինակ* կեղծանուններով։

## Ծանոթագրություններ

Կատեգորիա:Հայ թատերագետներ
Կատեգորիա:Հայ խմբագիրներ
Կատեգորիա:Հայ հրատարակիչներ
Կատեգորիա:Հայ մանկավարժներ
Հոմոնեգատիվիզմ

**Հոմոնեգատիվիզմ**, Հադսոնի և Ռիքեթսի (Hudson and Ricketts) կողմից 1980 թվականին առաջարկված տերմին է` նկարագրելու համար համասեռականության այս կամ այն ասպեկտների նկատմամբ բացասական վերաբերմունքը։

## Տերմինի սահմանման տարբերակներ և իմաստ
Հոմոնեգատիվիզմի սահմանումները տարբեր են տարբեր մասնագետների մոտ։ Այսպես, որոշ մասնագետներ հոմոնեգատիվիզմ են անվանում հոմոսեքսուալության նկատմամբ ցանկացած բացասական վերաբերմունք` անկախ դրա աստիճանից, արտահայտման ձևից, գաղափարական հիմքից և այլն, այսինքն` բառացի են մեկնաբանում տերմինը։ Միևնույն ժամանակ, հոմոնեգատիվիզմին են պատկանում և՛ զգացմունքային, և՛ բարոյական, և՛ մտավոր համասեռականության մերժումը, իսկ «հոմոֆոբիա» տերմինն առաջարկվում է գիտական շրջանառությունից ամբողջությամբ հանել` որպես երևույթի էությունը սխալ արտացոլող երևույթ (քանի որ շատ դեպքերում հոմոսեքսուալության նկատմամբ «հոմոֆոբների» զգացողությունը ոչ թե վախ է, այլ՝ զզվանք, քծնանք, ատելություն, նողկանք, այսինքն` «հոմոֆոբիան» իրականում ֆոբիա չէ)։ Սա է Հադսոն և Ռիքեթս հեղինակների առաջարկած տերմինի մեկնաբանությունը։

Այլ մասնագետներ, մասնավորապես, ռուս բժիշկ-սեքսոլոգ Բեյլկինը, հոմոնեգատիվիզմին դասում է միայն ռացիոնալ, ինտելեկտուալ տհաճություն, որը կարող է ուղեկցվել կամ չուղեկցվել զգացմունքներով։ Այս մասնագետները առաջարկում են հուզական տհաճություն (վախ, հակակրանք, ատելություն, զզվանք), նախկինի պես հոմոֆոբիա անվանել, այսինքն` կիսել տհաճության հուզական և ինտելեկտուալ բաղադրիչները։

Ռեպարատիվ թերապիայի հայտնի կողմնակից Չարլզ Սոկարայդեսը, չհերքելով հոմոնեգատիվիզմի գոյությունը որպես երևույթ, կարծում է, որ հոմոնեգատիզմին կարելի է դասել միայն այն դեպքերը, երբ կրոնական կամ ավանդական բարոյական արժեքների ընդհանուր համատեքստից ընտրողաբար դուրս է գալիս միայն այն, ինչը վերաբերում է հոմոսեքսուալության դատապարտմանը` համեմատական անտեսմամբ կամ այլ պատվիրանների և բարոյական արժեքների պահպանման նկատմամբ քիչ ուշադրությամբ։ Ըստ այս տեսակետի, հոմոսեքսուալության նկատմամբ բացասական վերաբերմունքը, որը հիմնված է կրոնի կամ ավանդական բարոյականության վրա, չպետք է համարվի հոմոնեգատիվիզմ։

## Տես նաև
* Հոմոֆոբիա

## Ծանոթագրություններ

## Գրականություն
* Janice P Richmond, Hugh McKenna. Homophobia: an evolutionary analysis of the concept as applied to nursing. Journal of Advanced Nursing 1998 28:2 362
* Scott W. VanderStoep, Charles W. Green. Religiosity and Homonegativism: A Path-Analytic Study. Basic and Applied Social Psychology 1988, Vol. 9, No. 2, Pages 135—147
* Krane, V. (1997). Homonegativism experienced by lesbian collegiate athletes. Women in Sport and. Physical Activity Journal, 6, 141—164.
* Wells, J. W., & Franken, M. L. (1987). University students' knowledge about and attitudes toward homosexuality. Journal of Humanistic Education and Development, 26(2), 81-9

## Արտաքին հղումներ
* Հետերոսեքսիզմ, հոմոնեգատիվիզմ և հոմոֆոբիա

Կատեգորիա:ԼԳԲՏ անձանց դեմ նախապաշարմունք
Կատեգորիա:ԼԳԲՏ
Կատեգորիա:Հոմոսեքսուալություն
Կատեգորիա:Հոմոֆոբիա
Կատեգորիա:Սեռական կողմնորոշում և հասարակություն
Պուշկաշ Արենա

**Պուշկաշ Արենա** (), ֆուտբոլային մարզադաշտ Հունգարիայի մայրաքաղաք Բուդապեշտում։

Մարզադաշտը կառուցվել է Ֆերենց Պուշկաշ մարզադաշտի () տեղում, որը քանդվել է 2016 թվականին։ Շինարարությունը սկսվել է 2017 թվականին, ավարտվել՝ 2019-ին։ 2019 թվականի նոյեմբերի 15-ին մարզադաշտի բացման խաղում Հունգարիայի հավաքականը հանդիպեց Ուրուգվայի հավաքականի հետ։ Տեղավորում է 67 215 հանդիսականի։

2011 թվականին մարզադաշտի վերակառուցման արժեքը կազմել է 35 մլրդ դոլար ֆորինտ, իսկ 2014-ին ՝ 90-100 մլրդ ֆորինտ։

2014 թվականի օգոստոսի 1-ին ներկայացվեց մարզադաշտի վերակառուցման վերջնական տարբերակը։

2014 թվականի սեպտեմբերի 19-ին Բուդապեշտը ընտրվել է Եվրո 2020-ի խմբային փուլի երեք և 1/8 եզրափակիչ մեկ հանդիպումների անցկացնելու վայր։ Իսկ Շանդոր Չանին՝ Հունգարիայի Ֆուտբոլի Ֆեդերացիայի նախագահը, հայտարարել է, որ այն փաստը, որ Բուդապեշտը կարող է ընդունել Եվրո 2020-ը, հունգարական սպորտային դիվանագիտության մեծ ձեռքբերումն է։

## Նշումներ

## Արտաքին հղումներ
* Pictures and data at magyarfutball.hu
* Եվրո-2020 - քաղաքային ուղեցույց Եվրո-2020. UEFA.com

Կատեգորիա:Եվրո 2020
Կատեգորիա:Մարզադաշտեր այբբենական կարգով
Ազգի ձայն (կուսակցություն)

**Ազգի ձայն**, կուսակցություն Հայաստանում։

## Պատմություն
Կուսակցությունն իր հիմնադիր համագումարն անցկացրել է 2021 թվականի ապրիլի 21-ին։ Այն ղեկավարում է երգիչ Մհեր Մեսրոպյանը։ Կուսակցությունը Ազգային ժողովում որևէ քաղաքական ներկայացուցչություն չունի և ներկայումս գործում է որպես արտախորհրդարանական ուժ։

2020-2021 թվականներին Հայաստանում տեղի ունեցած բողոքի ակցիաներից հետո կուսակցությունը հաստատել է, որ 2021 թվականին մասնակցելու է Հայաստանի խորհրդարանական ընտրություններին, սակայն, ի վերջո, կուսակցությունը չի կարողացել գրանցվել։

Մհեր Մեսրոպյանը հանդիպում է ունեցել «Ռուսաստանին Ընդառաջ» կուսակցության առաջնորդ Հայկ Բաբուխանյանի հետ։ Առաջնորդները քննարկել են երկու կողմերի միջև հնարավոր համագործակցությունը։

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
* Ազգի ձայն կուսակցությունը Facebook-ում

Կատեգորիա:Հայաստանի կուսակցություններ
NGC 1893

**NGC 1893** (այլ նշանակությունը՝ **IC 410**, **OCL 439**, **LBN 807**), աստղային կուտակումներ` արտաճառագայթող միգամածությամբ, որը գտնվում է Կառավար համաստեղությունում, Արեգակից մոտ 12400 լուսատարի հեռավորության վրա։ Այս աստղագիտական մարմինը մտնում է Նոր ընդհանուր կատալոգի (NGC) բնօրինակ խմբագրության թվարկած ցուցակի մեջ։

## Ծանոթագրություններ

## Արտաքին հղումներ
* Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
* Տեղեկատվություն Նոր ընդհանուր կատալոգի վերանայված տարբերակից
* SIMBAD
* VizieR
* NASA/IPAC Extragalactic Database
* GC-ին նվիրված հրատարակությունների ցանկ 1893

Կատեգորիա:Աստղային կուտակումներ այբբենական ցանկով
Կատեգորիա:1827 թվականին հայտնաբերված աստղագիտական մարմիններ
Կատեգորիա:Նոր ընդհանուր կատալոգի օբյեկտներ
Կատեգորիա:Կառավար (համաստեղություն)
Կատեգորիա:Աստղային կուտակումներ
Կատեգորիա:Արտաճառագայթող միգամածություններ
Մարկ Սարոյան

**Մարկ Էնդրյու Սարոյան** (, ), իսլամական և խորհրդային ուսումնասիրությունների ամերիկահայ պրոֆեսոր, որը կենտրոնացել էր Կենտրոնական Ասիայում և Կովկասում կրոնի և էթնիկ պատկանելության վրա։

## Կենսագրություն
Պատմության բակալավրի կոչումը Մարկ Սարոյանը ստացել է Փրինսթոնի համալսարանում։ Ավելի ուշ՝ 1986 թվականին, Բերքլիի Կալիֆոռնիայի համալսարանում նա սկսել է ուսումնասիրել խորհրդային քաղաքականությունը։ 1990 թվականին նա դարձել է Բերքլիի խորհրդային և հետխորհրդային ուսումնասիրությունների ծրագրի առաջին դոկտորանտներից մեկը։

Ավարտելուց հետո Սարոյանը դարձել է Հարվարդի համալսարանի քաղաքագիտության դոցենտ։ Հենց այդ ժամանակ նրա մոտ հայտնաբերվել է մահացու հիվանդություն։ Թեև նա Հարվարդում ստանձնել էր պաշտոնը, բայց վատթարացող վիճակի պատճառով 1993 թվականին վերադարձել է Բերքլի։ Նա մահացել է 1994 թվականի հուլիսի 21-ին՝ 34 տարեկան հասակում։

## Գիտական գործունեություն
Սարոյանը եզակի ձայն էր խորհրդային ուսումնասիրությունների ոլորտում, հատկապես Խորհրդային Միությունում իսլամի դերի հարցերում։ Այն ժամանակ, երբ այդ ոլորտը կենտրոնացած էր Ռուսաստանի ներսում էլիտաների քաղաքականության վրա, Սարոյանը շեշտը դնում էր խորհրդային մյուս հանրապետություններում մարդաբանական մոտեցումների վրա։ Ի տարբերություն այլ ժամանակակից գիտնականների, ինչպիսիք են Ալեքսանդր Բենիգսենը և Էլեն Կարրեր Դանկոսը, որոնք տարածաշրջանային իսլամը ներկայացնում էին որպես ստատիկ, հակախորհրդային ուժ, Սարոյանն ուսումնասիրում էր կրոնի և նրա էլիտայի անընդհատ փոփոխվող բնույթը մշտապես զարգացող պատմական և հասարակական-քաղաքական համատեքստում։ Դեմ գնալով գերակշռող արևմտյան տեսակետներին՝ Սարոյանը պնդում էր, որ իսլամը սպառնալիք չէր խորհրդային իշխանության համար։ Ընդհանրապես, նա նաև դեմ էր գնում ինչպես խորհրդային, այնպես էլ արևմտյան աշխատություններում հնչող այն տեսությանը, որ իսլամը, ինչպես և մյուս կրոնները, անախրոնիզմ են, որոնք շուտով կվերանան տարածաշրջանից։

Բացի կրոնական հարցերից, Սարոյանը քննության է առել նախկին ԽՍՀՄ տարածքում առկա էթնիկական խնդիրները, հատկապես Հայաստան-Ադրբեջան հարաբերությունները և Արցախյան առաջին պատերազմը։

Բացի կրոնական հարցերից, Սարոյանը Ամերիկայի Միացյալ Նահանգներ-ում, Եվրոպայում, Թուրքիայում և Իրանում անցկացվող խորհրդաժողովներում մասնակցում էր նաև քաղաքական քննարկումներին։

Սարոյանը հմուտ լեզվաբան էր. նա խոսում էր հայերեն, ադրբեջաներեն, ֆրանսերեն, գերմաներեն, պարսկերեն, ռուսերեն, թուրքերեն և ուզբեկերեն։

## Հրապարակումների մասնակի ցանկ
* *[https://books.google.com/books?id=-QUAAAAAMBAJ&pg=PA16 Trouble in the Transcaucasus]*. Bulletin of the Atomic Scientists. Mar 1989. Vol. 45, No. 2. pp.&nbsp;16–20.
* *[https://books.google.com/books?id=YXzCkLeL1PMC&pg=PA23 Rethinking Islam in the Soviet Union]*. in. Susan Gross Solomon ed. [ Beyond Sovietology: essays in politics and history]. Armonk: M.E. Sharpe, 1993. pp.&nbsp;23–48
* Mark Saroyan, *Beyond the Nation-State: Culture and Ethnic Politics in Soviet Transcaucasia* in Ronald Suny ed. Nationalism and Social Change. University of Michigan Press, 1996).
* The Armenian Protests: Is It Passion or Politics? GAIA Research Series. 1997.

## Ծանոթագրություններ

## Աղբյուրներ
* 

Կատեգորիա:Ամերիկահայ արևելագետներ
Կատեգորիա:Ամերիկահայ հայագետներ
Կատեգորիա:Ամերիկահայ պրոֆեսորներ
Կատեգորիա:Ամերիկահայ քաղաքական գործիչներ
Սուրբ Ստեփանոս եկեղեցի (Հոչանց)

**Սուրբ Ստեփանոս եկեղեցի (Հոչանց)**, Հայ Առաքելական Սուրբ Եկեղեցի, գտնվում է Արցախի Հանրապետության Քաշաթաղի շրջանի Հոչանց գյուղում, կառուցվել է 17-րդ դարում։

2020 թվականի Արցախյան երկրորդ պատերազմից հետո Քաշաթաղի շրջանի օկուպացվել է Ադրբեջանի կողմից։

## Պատմություն
Եկեղեցին հիմնել են 17-րդ դարում, Տաթևի անապատից հեռացած երկու եպիսկոպոսները։ Սակայն եկեղեցու մասի առաջին տեղեկությունները մեզ հայտնի են դառել 19-րդ դարի վերջին։ Անցած դարի 60-ական թվականներին արևմտյան պատի մեջ ագուցված էր մի արձանագրություն, որտեղ գրված է հետևյալը․ 

Այս արձանագրությունից պարզ է դառնում որ եկեղեցին կոչվում է Սուրբ Ստեփանոս։

## Ճարտարապետություն
Այս եկեղեցու կառուցման տարեթվի մասին հստակ տեղեկություններ չկան, բայց դատելով ճարտարապետական տիպից, այն վերագրվում է 17- դարի երկրորդ կեսի։ Եկեղեցին միանավ բազիլիկ է, կառուցված անմշակ քարերով և կրաշաղախով։

Ունի ավագ խորան, մեկ մուտք հարավային կողմից, 4 լուսամուտներ, մկրտության ավազան և  պատերի մեջ ագուցված խաչքարեր։ Եկեղեցու արտաքին չափերն են 13,40*8,15 մետր։

Արցախյան երրորդ պատերազմի ռազմական գործողությունների ընթացքում եկեղեցին չի տուժել, հետպատերազմյան վիճակի մասին տեղեկություններ չկան։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Քաշաթաղի շրջանի վանքեր և եկեղեցիներ
Կուբայի կոմունիստական կուսակցություն

**Կուբայի կոմունիստական կուսակցություն, ԿԿԿ** (), իշխող քաղաքական կուսակցություն Կուբայի Հանրապետությունում։

Կազմավորվել է 1965 թվականի հոկտեմբերի 3-ին՝ որպես Կուբայի սոցիալիստական հեղափոխության միավորված կուսակցության իրավահաջորդ։ Վերջինս իր հերթին բաղկացած էր Հուլիսի 26-ի շարժման և Ժողովրդա-սոցիալիստական կուսակցության անդամներից, որոնք 1959 թվականի Կուբայական հեղափոխությունից հետո երկրում իշխանություն ձեռք բերեցին։

## Ծանոթագրություններ

Կատեգորիա:Կոմունիստական կուսակցություններ
Կատեգորիա:Կուբայի կուսակցություններ
Առևտրային կապիտալ

**Առևտրային կապիտալ,** արդյունաբերական կապիտալի առանձին մաս, որն օգտագործվում է շրջանառության ոլորտում կապիտալիստների առանձին խմբի կողմից։ Դրա հատուկ գործառույթն է ծառայել ապրանքների վաճառքի գործընթացին և դրանց մեջ պարունակվող հավելյալ արժեքին։ Նախակապիտալիստական կազմավորություններում առևտրային կապիտալը կապիտալի անկախ և գերիշխող ձև էր։

## Պատմություն
Առևտրային կապիտալը առաջացել է կապիտալիստական արտադրության եղանակի ծնունդից շատ առաջ և պատմականորեն նախորդել է արդյունաբերական կապիտալին։

Ավատատիրության կազմալուծման շրջանում այն ակտիվորեն նպաստեց կապիտալիստական արտադրության եղանակի ձևավորմանը՝ արագացնելով փոքր արտադրողների կործանումը, ներգրավելով ավատատերերի բնատնտեսությունը շուկայական հարաբերություններում՝ այն ստորադասելով շահույթի և հարստացման նպատակներին։ Առևտրային կապիտալը կարևոր դեր խաղաց տարածաշրջանների և երկրների միջև տնտեսական կապերի զարգացման, ազգային և համաշխարհային շուկայի ձևավորման գործում։

## Առևտրային կապիտալի գործառույթները
#Ապրանքային կապիտալի վերածումը դրամական կապիտալի, այսինքն ՝ վաճառքի։
#Առևտրային կապիտալը արագացնում է ընդհանուր կապիտալի շրջանառության մակարդակը։
#Առևտրային կապիտալը խթանում է պահանջարկը գովազդի միջոցով։
#Առևտրային կապիտալը ընդլայնում է վաճառքի շուկաները։

## Ժամանակակից առևտրային կապիտալի առանձնահատկությունները
#Սերտ կապեր են հաստատվում առևտրային և արդյունաբերական կապիտալի միջև պայմանագրային համաձայնագրերի տեսքով, որոնք ընդգրկում են մասնակիցների հսկայական քանակություն և ստեղծում են ամբողջ համակարգեր։
#Ձևավորվում են խոշոր առևտրային ընկերություններ, որոնք ծառայում են բազմաթիվ արդյունաբերական ֆիրմաների արտադրանքի վաճառքին։
#Ձևավորվում են խոշորագույն առևտրային ընկերություններ, որոնք իրենց ձեռքում կենտրոնացնում են առևտրի հսկայական զանգված՝ վարվելակարգի կանոններ թելադրելով ոչ միայն սպառողին, այլ նաև արտադրողին։

## Ծանոթագրություններ

## Գրականություն
* Ермишин П.Г. Основы экономической теории. – М.: Инфра-М, 2004.

Կատեգորիա:Կապիտալիզմ
Կատեգորիա:Տերմիններ
Կատեգորիա:Տնտեսագիտություն
Ժիրայր Դանիելյան

**Ժիրայր Կարապետի Դանիելյան** (), հայ խմբագիր, մատենագետ, հրատարակիչ։

## Կենսագրություն
Ժիրայր Դանիելյանը սովորել է Բեյրութի Հայկազյան քոլեջում (այժմ՝ համալսարան)։ Շուրջ 23 տարի պաշտոնավարել է նույն տեղում՝ որպես հայագիտական գրադարանի վարիչ, ապա՝ ընդհանուր գրադարանապետ։ Եղել է Բեյրութի Հովակիմյան Մանուկյան, Դարուհի Հակոբյան երկրորդական վարժարանների տնօրեն։

Դասավանդում է Հայկազյան համալսարանում և ՀԲԸՄ Երվանդ Հյուսիսյան հայագիտական հաստատությունում։ Աշխատել է «Հայկազեան հայագիտական հանդէս», «Հիւսիսեան հայագիտական տարեգիրք», «Հասկ հայագիտական տարեգիրք», «Երիտասարդ հայ», ՀԲԸՄ-ի «Խօսնակ», «Շիրակ» (1990-1997 թվականներին՝ պատասխանատու խմբագիր) և այլ պարբերականների խմբագրություններում։ 2005 թվականից «Կամար» գրական պարբերականի հիմնադիր-խմբագիրն է։

Բեյրութի նավահանգստի պայթյունից վնասվել են Ժիրայր Դանիելյանի աչքերը։ Վիրահատության նպատակով մեկնել էր ԱՄՆ, որտեղ էլ մահացել է քաղցկեղից 2022 թվականի նոյեմբերի 25-ին։

## Աշխատություններ
Լույս են տեսել Ժիրայր Դանիելյանի «Ակնարկ լիբանանահայ մամուլի պատմութեան» (1973), «Հայ մամուլի հաւաքածոյ» (1974), «Սփիւռքահայ նոր պարբերական մամուլը 1967–1980 թուականներուն» (1981), «Հայ նոր պարբերական մամուլը. 1967–1981» (1984), «Լիբանանահայ տպագրութիւնը պատերազմի տարիներուն. 1975–1984» (1986), «Բանասիրական որոնումներ» (1996), «Գրական որոնումներ» (2007), «Բանասիրութեան բաւիղներուն մէջ» (2011) մատենագիտական և բանասիրական աշխատությունները։

## Պարգևներ և մրցանակներ
* Թեքեյան մշակութային միության «Հայկաշեն Ուզունյան» գրական մրցանակ
* Թեքեյան մշակութային միության ադամանդակուռ «Արարատ» ոսկե մեդալ
* ՀՀ սփյուռքի նախարարության «Վիլյամ Սարոյան» հուշամեդալ
* ՀՀ կրթության և գիտության նախարարության հուշամեդալներ (բոլորը՝ 2011)

## Ծանոթագրություններ

## Արտաքին հղումներ
* Ժիրայր Դանիելյան

Կատեգորիա:Հայ խմբագիրներ
Կատեգորիա:Հայ մատենագետներ
Կատեգորիա:Հայ հրատարակիչներ
Լուլու Ուիլսոն

**Լուլու Ուիլսոն** (, ), ամերիկացի դերասանուհի, ով հայտնի է  «Օուջա. Չարի ծագում» (2016) և «Աննաբելլի անեծքը։ Չարի ծնունդը» (2017) սարսափ ֆիլմերից, ինչպես նաև «Հիլ Հաուսի հալածումը» (2018) հեռուստասերիալից։ Նա մարմնավորել է Գլորիա Սթայնեմին և խաղացել նրա պատանի տարիների դերը «Գլորիաները» (2020) ֆիլմում։

## Վաղ տարիներ
Ուիլսոնը ծնվել է 2005 թվականի հոկտեմբերի 7-ին Նյու Յորքի Մանհեթենի շրջանի վերին արևելյան կողմում։ Նա ունի երկու ավագ քույր։

## Կարիերա
Ուիլսոնը երեք տարեկանից սկսել է նկարահանվել գովազդային հոլովակներում։ Նա հիմնականում նկարահանվել է գերբնական սարսափ ֆիլմերում, ինչպիսիք են՝  «Ազատիր մեզ չարից», «Օուջա. Չարի ծագում» և «Աննաբելլի անեծքը։ Չարի ծնունդը»։ Նա նաև նկարահանվել է Marvel Studios-ի «Բժիշկ Սթրենջ» ֆիլմում, սակայն իր տեսարանը հանվել է վերջնական մոնտաժում։

## Ֆիլմագրություն

## Ծանոթագրություններ

Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Իգոր Վոյտենկո

**Իգոր Ալեքսանդրովիչ Վոյտենկո** (ուկր․՝ *Ігор Олександрович Войтенко*, ), ուկրաինական Շախտյորսկ քաղաքում Յութուբյան հայտնի և սիրված բլոգեր (մինչև 3մլն բաժանորդ), ֆիտնես-մարզիչ և ձեռնարկատեր։ Վոյտենկոն բազմաթիվ ֆիտնես ծրագրերի հեղինակ է(Next, Road to The Dream):

## Կենսագրություն
Ծնվել ու մեծացել է Շախտյորսկ քաղաքում ՝ ուսուցիչների ընտանիքում։ Ծնողների խորհրդով 9-րդ դասարանից հետո ընդունվել է «էլեկտրական և գազի եռակցող» մասնագիտության տեխնիկական դպրոց։

2014- ին թողել է դպրոցը ՝ հայրենի քաղաքից մեկնելով Կիև, որտեղ ապրել է վեց ամիս։ Այնտեղ նա աշխատում էր և մարզվում էր մարզասրահում։

Ավելի ուշ, Իգորը մեկնում է Լեհաստան իր ընկերուհու մոտ, որտեղ նա մեկ տարի աշխատում է որպես գանձապահ ՄաքԴոնալդսի ռեստորաններից մեկում։ Ընկերուհուց բաժանվելուց հետո նա ապրում էր ուկրաինացի էմիգրանտների հետ, ովքեր համակարգչային խաղեր էին ստեղծում։ Հենց այդ ժամանակ նա բացում է իր առաջին յութուբյան ալիքը, որտեղ նա տեղադրում էր տեսանյութեր՝ տարբեր ֆիտնես-թեմաներով։

30 000 բաժանորդ ձեռք բերելով, Իգորը սկսում է վաստակել իր առաջին մեծ գումարները YouTube- ից և թողնում է աշխատանքը ՄաքԴոնալդսում, ինչից հետո էլ վերադառնում է Կիև։ Կիեւում նա բացեց իր առաջին ֆիտնես-մարզադահլիճը։ Հաջորդ քայլը Մոսկվա տեղափոխվելն էր, որտեղ նա նույնպես ֆիտնես-մարզադահլիճ բացեց։

Հիմա Վոյտենկոն բնակվում է Ամերիկայի Միացյալ Նահանգներում ՝ Լոս Անջելեսում։

## Անձնական կյանք
2018 թվականից նա ամուսնացած է Քսենիա Վոյտենկոյի հետ։

2020 թվականին Իգորն ու Քսենիան դուստր են ունեցել, որին անվանել են Ինգրիդ։

## Գործունեություն
2015 թվականի մայիսի 1-ին Իգորը թողարկել է իր առաջին յութուբյան ալիքը։ Բացի ֆիտնես-թեմաներով տեսանյութերից, Իգորը համարյա ամեն օր տեղադրում է տեսանյութեր իր կյանքի մասին, որտեղ նա պատմում է իր կյանքից և իր հաջողության մասին։ Մոտիվացնելով բազմաթիվ դիտողների՝ նա հավաքեց հետևորդների ահռելի բանակ, ովքեր նրան սիրում են։

Նրա ալիքն ունի ավելի քան 2,7 միլլիոն հետևորդ և 300մլն դիտում։

### NEXT հավելվածը
2020 թվականին Իգորը ստեղծեց *Next* workout ծրագիրը, որն արդեն ներբեռնվել է ավելի քան 1.000.000 անգամ։

## Ծանոթագրություններ

Կատեգորիա:Ապրող անձինք
Կատեգորիա:1993 ծնունդներ
Կատեգորիա:Փետրվարի 26 ծնունդներ
Տոբիաս Ռասշլ

**Տոբիաս Ռասշլ** (, ), գերմանացի ֆուտբոլիստ, կիսապաշտպան։ Հանդես է գալիս գերմանական «Բորուսիա Դորտմունդի» կազմում։

## Ակումբային կարիերա
2015 թվականին Տոբիաս Ռասշլը միացել է «Բորուսիա Դորտմունդի» ակադեմիային։ 2015-16 մրցաշրջանից սկսել է հանդես գալ ակումբի երիտասարդական թիմի կազմում, մյուս մրցաշրջանում դարձել այդ թիմի ավագը, որի հետ 2018-19 մրցաշրջանում դարձել է Բունդեսլիգա Մ19 չեմպիոն։ ՈւԵՖԱ Երիտասարդական Լիգայի 2019-20 մրցաշրջանի ընթացքում ֆուտբոլիստը գոլի հեղինակ է դարձել «Բարսելոնա Բ»-ի դեմ խաղում։

Թիմի հիմնական կազմում Տոբիաս Ռասշլը իր նորամուտի հանդիպումը անցկացրել է 2020 թվականի հունիսի 27-ին՝ մասնակցելով Բունդեսլիգայի շրջանակներում կայացած «Հոֆենհայմի» դեմ խաղին։ Նա այդ խաղի 65-րդ րոպեին փոխարինել է Լեոնարդո Բալերդիին, իսկ հանդիպումն ավարտվել է 4-0 հաշվով՝ դորտմունդյան թիմի հաղթանակով։

## Վիճակագրություն

## Ծանոթագրություններ

## Արտաքին հղումներ
* Տոբիաս Ռասշլի էջը weltfussball.de կայքում

Կատեգորիա:2002 ծնունդներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Դյուսելդորֆ քաղաքում ծնվածներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Փետրվարի 21 ծնունդներ
Սայմոն Վուդս

**Սայմոն Վուդս** (, ), կինոյի և հեռուստատեսության բրիտանացի դերասան, դրամատուրգ և սցենարիստ։ Դերասանական կարիերայում ավելի մեծ հաջողություն է ձեռք բերել «Հպարտություն և նախապաշարմունք» 2005 թվականի էկրանավորման մեջ վարպետ Բինգլի դերով և Օկտավիանոսի դերով՝ անգլո-ամերիակյան «Հռոմ» սերիալում։

## Կենսագրություն
Վուդսը հաճախել է Իթըն քոլեջ, որից հետո անգլերեն է սովորել Օքսֆորդի համալսարանի Մագդալեն քոլեջում։ Օքսֆորդն ավարտելուց հետո նա մինչև դերասան դառնալը որոշ ժամանակ աշխատել է *[[The Guardian]]*-ում։

Օքսֆորդում սովորելիս նա երկու տարի հանդիպել է դերասանուհի Ռոզամունդ Փայկի հետ։ Հետագայում նրանք «Հպարտություն և նախապաշարմունք»-ում խաղացել են որպես սիրահար զույգ։

Վուդսի դերասանական կերիերան ավարտվել է 2008 թվականին։ Որոշ ժամանակ ապրել է Ամերիկայում և որպես կամավոր աշխատել է Հիլարի Քլինթոնի շտաբում՝ Օքսֆորդում ուսանելու և նրա դստեր հետ հանդիպման արդյունքում։ 2009 թվականից ի վեր Վուդսը ապրել է մասնավոր կյանքով՝ դաստիարակելով իր և *[[Burberry]]*-ի առաջատար դիզայներ Քրիստոֆեր Բեյլիի երկու դստրերին։ Այդ ժամանակ նա սկսել է գրել։

2019 թվականին Սայմոն Վուդսի  «Օրվա խորհուրդ» առաջին պիեսը Ազգային արքունական թատրոնի բեմում հայտնվել է հայտնի դերասաններ Ալեքս Ջենինգսի և Լինդսի Դանքանի մասնակցությամբ։

## Ֆիլմագրություն

## Ծանոթագրություն

Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Օքսֆորդի համալսարանի շրջանավարտներ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Ջեդ Ռիս

**Ջեդ Ռիս** (, ), կանադացի դերասան, որը առավել հայտնի է «Քրիս Այզեկի շոուն» հեռուստատեսային սիթքոմում խաղացած Էնսոն Դրանբերի դերով։

## Վաղ կյանք
Երկու տարի նա երաժշտություն է սովորել քոլեջում, որից հետո սկսել է ուսումնասիրել գործնական վարչարարություն՝ հույս ունենալով գումար վաստակել։ Ուսման վերջին տարում նա հայտնաբերել է իր դերասանական տաղանդը և տեղափոխվել Նյու Յորք, որտեղ երկու տարի սովորել է թատերական արվեստ։

## Կարիերա
2001-2004 թվականներին նկարահանվել է «Քրիս Այզեկի շոուն» (англ. *The Chris Isaak Show*) սիթքոմում։ 2012 թվականին նա մասնակցել է «Գրիֆինների ընտանիքը» մուլտսերիալի «Ratings Guy» էպիզոդի հնչյունավորմանը։ 2014 թվականին «Մայքլի թագավորի մոլեգնությունը» ֆիլմում խաղացել է Ջորդանին՝ գլխավոր հերոսի ընկերոջ դերը։ 2016 թվականին նա ներկայացել է որպես վարպետ Ֆլին՝ «Կասլ» սերիայի վերջին սերիայում (8-րդ եթերաշրջան)։

## Ֆիլմագրություն

## Ծանոթագրություն

## Արտաքին հղումներ
* 

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Հայաստանի լիբերալ կուսակցություն

**Հայ լիբերալ կուսակցությունը** լիբերալ քաղաքական կուսակցություն է Հայաստանում։ Կուսակցության ղեկավարը Հովհաննես Հովհաննիսյանն է։ Կուսակցությունը հիմնադրվել է 2008 թվականին։

## Պատմություն
Կուսակցությունը Հայ ազգային կոնգրեսի կազմի մեջ էր 2008-ից մինչև 2012 թվականներին։

2014-ին Հովհաննես Հովհաննիսյանը հայտարարեց, որ Հայաստանի լիբերալ կուսակցությունը համագործակցության պայմանագիր է կնքել «Բարգավաճ Հայաստան» կուսակցության հետ։

## Ծանոթագրություններ

Կատեգորիա:Հայաստանի լիբերալ կուսակցություններ
Կատեգորիա:2008 հիմնադրումներ Հայաստանում
Կատեգորիա:Հայաստանի կուսակցություններ
Արյան դոնորի համաշխարհային օր

[thumb|[Կարլ Լանդշտայներ|284x284փքս]]
**Արյան դոնորի համաշխարհային օր,** համաշխարհային օր, որը հիմնվել է 2005 թվականի մայիսին Ժնևում՝ Առողջապահության համաշխարհային ասամբլեայի 58-րդ նստաշրջանի ընթացքում (Բանաձև WHA58.13)։ Ամեն տարի անկացվում է հունիսի 14-ին։

## Նկարագրություն
Դոնորը սերում է լատիներեն «donare» - «տալ» բառից։ Արյան դոնորի դեպքում հաճախ ռեցիպիենտի համար նվեր է հանդիսանում կյանքը։

1868 թվականին հունիսի 14-ին ծնվել է ավստրիացի բժիշկ, իմունոլոգ Կարլ Լանդշտայները, որը 1930 թվականին ստացել է Նոբելյան մրցանակ արյան խմբերի բացահայտման համար։

Հունիսի 14-ին դոնորի համաշխարհային օրն անցկացնելու նախաձեռնողներն են չորս միջազգային կազմակերպություններ, որոնք խրախուսում էին արյան կամավոր և անվճար հանձնումը։ Այդ կազմակերպություններն են՝ Առողջապահության համաշխարհային կազմակերպություն, Կարմիր խաչի և կարմիր մահիկի միջազգային շարժում, Արյան Դոնորների Միջազգային Ֆեդերացիա և Արյան փոխներարկման միջազգային կազմակերպություն։

## «Արյան դոնորի օրվա» ամենամյա թեմաներ
Արյան դոնորի օրվա ամենամյա միջոցառումները շեշտադրվում են ընտրած որևէ թեմայով։

* 2017 թվական - «Արյուն հանձնեք։ Այն հիմա հանձնեք։ Այն հաճախ հանձնեք»։
* 2016 թվական - «Արյունը մեզ բոլորիս միավորում է»։
* 2015 թվական - «Շնորհակալություն իմ կյանքը փրկելու համար»։
* 2014 թվական - «Անվտանգ արյուն մայրերի փրկության համար»։
* 2013 թվական - «Նվիրեք կյանք․ դարձեք արյան դոնոր»։
* 2012 թվական
* 2011 թվական
* 2010 թվական - «Նոր արյուն աշխարհի համար»։ Նպատակ՝ ուշադրություն դարձնել երիտասարդ դոնորներին։

## Տես նաև
* Ջեյմս Հարիսոն - «ոսկյա արյուն» ունեցող մարդ

## Ծանոթագրություններ

## Արտաքին հղումներ
* Արյան դոնորի օրը ԱՀԿ-ի կայքում

Կատեգորիա:Առողջապահություն
Կատեգորիա:Արյուն
Կատեգորիա:Արյունաբանություն
Կատեգորիա:Բնօրինակում անաղբյուր հոդվածներ
Կատեգորիա:Կարմիր խաչ
Կատեգորիա:Հունիսի 14
Կատեգորիա:ՄԱԿ-ի միջազգային օրեր
Կատեգորիա:Միջազգային օրեր
Էլդիս Հոջ

**Էլդիս Ալեքսանդր Բեիլ Հոջ** (, ), ամերիկացի դերասան, որը առավել հայտնի է «Ազդեցություն» հեռուստասերիալում խաղացած Ալեք Հարդիոնի դերով։ 2019 թվականին Քևին Բեյքոնի հետ խաղացել է «Քաղաքը բլրի վրա» հեռուստասերիալի գլխավոր դերերից մեկը։

## Կյանք և կարիերա
Էլդիս Հոջը ծնվել է 1986 թվականի սեպտեմբերի 20-ին Հյուսիսային Կարոլինայի Օնսլոու քաղաքում։ Նրա ծնողները՝ Էլդիս Բասիլ Հոջը և Իոլետա Ռիչարդսոնը, ծառայել են ԱՄՆ ծովային հետևակի կորպուսում։ Հոջի մայրը Ֆլորիդայի նահանգից է, իսկ հայրը՝ Դոմինիկյան Հանրապետությունից։ Ալդիսը դերասան Էդվին Հոջի կրտսեր եղբայրն է։

Մանկության տարիներին Հոջը կլարնետ և ջութակ է նվագել, իսկ երբ մեծացել է, նա կենտրոնացել է բացառապես ջութակի վրա, տասնութ տարեկան հասակում  ձեռք է բերել է իր անձնական ջութակը։ Դերասանությունից բացի, Հոջը զբաղվել է գրելով և նկարելով, ժամացույցներ ձևավորելով։

2007 թվականին իր չափահասության օրը, նա «Ազդեցություն» հեռուստասերիալում դեր է ստացել։

2008 թվականին նա ստացել է Սատուրն մրցանակի անվանակարգ երկրորդ պլանի լավագույն դերասանուհի հեռուստատեսային սերիալի համար, սակայն մրցանակը ստացել է Աարոն Փոլի «Ամբողջ ծանրությամբ» ֆիլմի համար։

## Ընտրված ֆիլմագրություն

## Ծանոթագրություն

## Արտաքին հղումներ
* Официальный сайт
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի սցենարիստներ
Սքեյթբորդինգի համաշխարհային օր

**Սքեյթբորդինգի համաշխարհային օր** (), ամենամյա պաշտոնական տոն, հաստատվել է 2004 թվականին Միջազգային սքեյթբորդ ընկերության ասոցիացիայի կողմից ()։ Տոնը նշում են հունիսի 21-ին։

## Պատմություն
Սքեյթբորդինգի տոնը մտածել են 2004 թվականին ԱՄՆ-ի Արևմտյան ափում (West side)։ Տեղի սքեյթբորդորդները «No Skateboarding!» արգելափակող նշանները փոխարինել են «Go Skateboarding!» նշանով և պատրաստվել մրցել հենց սքեյթ-ստոպպերների գագաթին։ Նույն թվականին սքեյթ ընկերությունների միջազգային ասոցիացիան (որը երբեք չի հավաքվում ամբողջական կազմով, որպեսզի հարբեցողության մեջ չընկնի) աջակցել է կալիֆոռնիացի խուլիգաններին և հասել մինչև Ամերիկյան Կոնգրես. Վաշինգտոնի գրադարանում պահվում է փաստաթուղթ, որը հունիսի 21-ը պաշտոնապես հայտարարում է սքեյթբորդինգի միջազգային օր։

## Տոնի պատմություն Ռուսաստանում
Առաջին անգամ տոնը Ռուսաստանում նշվել է 2006 թվականին այնպիսի քաղաքներում, ինչպիսիք են Արխանգելսկը, Կազանը, Կիրովը, Մոսկվան, Սանկտ Պետերբուրգը, Օմսկը և այլն։ Ներկայումս տոնը շարունակում են նշել ամեն տարի։

## Ծանոթագրություններ

## Արտաքին հղումներ
* Տոնի պաշտոնական կայք
* Ռուսաստանում տոնի պաշտոնական կայք

Կատեգորիա:2004 հիմնադրումներ
Կատեգորիա:Հունիս
Կատեգորիա:Սպորտային իրադարձություններ
Կատեգորիա:Տոներ այբբենական կարգով
Նիշինոշիմա

, Ճապոնական ծովում գտնվող Դոզեն կղզիներից մեկը։ Այն Օկի կղզիների մեջ մեծությամբ երկրորդն է։

Կղզու տարածքը 55.97 կմ քառակուսի է, ունի մոտավոր 3400 բնակիչ։ Այն վարչականորեն ղեկավարում է Սիմանե պրեֆեկտուրայի Նիշինոշիմա քաղաքը։ Կղզու մեծ մասը սահմանակից է Դեիսեն Օկի ազգային պարկին։

## Աշխարհագրություն
Նիշինոշիման Հոնսյուից գտնվում է մոտ 65 կմ հյուսիս-արևելք։ Կղզին ծագմամբ հրաբխային է, ունի 117 կմ (73 մղոն) երկարությամբ խորը կտրտված ջրափնյա գիծ։ Ամենաբարձր կետը՝ Տակուհիյամա գագաթը, ծովի մակարդակից բարձր է 452 մետր։ Արևմտյան ափում գտնվող Մատենգայի ժայռերը Ճապոնիայում ամենաբարձրն են (257 մետր)։

Նիշինոշիմայի կլիման մերձարևադարձային մոսսոնային է՝ տաք ամառներով և սառը ձմեռներով։ Տարվա ընթացքում տեղումները առատ են։

## Պատմություն
Օկի կղզիները բնակեցվել են ճապոնական պալեոլիթի դարաշրջանից ի վեր, և հնագետները  Ջոմոնից, Յայոյից, Կոֆունի ժամանակաշրջանի բազմաթիվ հնություններ են հայտնաբերել։

Նիշինոշիման Նարայի ժամանակաշրջանում օգտագործվել է որպես աքսորավայր, սակայն ավելի հայտնի է որպես Գոդայգո կայսեր աքսորավայր։ Կղզին Էդոյի ժամանակաշրջանում Տոկուգավա սոգունատեի տիրապետության ժամանակ դարձել է Մացուե կայսրության հսկողության ներքո գտնվող հողամասերի մի մասը։

Մեյձիի հեղափոխությունից հետո Օկի կղզիները 1871 թվականին դարձել են Տոթթորի պրեֆեկտուրայի մասը, իսկ 1881 թվականին՝ Սիմանեի մասը։

Կղզին 1904 թվականին բաժանված էր արևմուտքում գտնվող Ուրագո գյուղի և արևելքում գտնվող Կուրոկի գյուղի միջև։ Երկու մունիցիպալիտետները 1915 թվականին բաժանված էին միմյանցից ջրամբարով, որը կղզին 2 մասի էր բաժանում։ 1946 թվականի նոյեմբերին Ուրագոն դարձել է քաղաք և 1957 թվականին, միանալով Կուրոկիին, կազմել Նիշինոշիմա քաղաքը։ Կղզու 2 մասերը իրար են միացել 2005 թվականին կամուրջով։

## Փոխադրում
Նիշինոշիման միացված է կանոնավոր լաստանավային ծառայությամբ Դոգո կղզու վրա գտնվող Սայիգո նավահանգստին։ Ուղիղ լաստանավային ծառայություն դեպի Ճապոնիայի մեծ կղզի չկա։

## Տնտեսություն
Կղզու տնտեսությունը հիմնված է գյուղատնտեսության և առևտրային ձկնորսության վրա։ Սեզոնային զբոսաշրջությունը ևս մեծ դեր ունի տեղային տնեսության մեջ։

## Ծանոթագրություններ

## Արտաքին հղումներ
*Travel guide

Կատեգորիա:Ճապոնիայի կղզիներ
Հայրենիք կուսակցություն (Հայաստան)

**Հայրենիք կուսակցություն,** Հայաստանում քաղաքական կուսակցություն է։ Հիմնադրվել է 2020 թվականի մայիսի 20-ին՝ նախկին ԱԱԾ տնօրեն Արթուր Վանեցյանի կողմից։

## Պատմություն
«Հայրենիք» կուսակցության հիմնադիր համագումարն անցկացվեց 2020 թվականի մայիսի 20-ին, Երևանում։ Արթուր Վանեցյանը միաձայն ընտրվեց կուսակցության անդամների կողմից որպես կուսակցության նախագահ։

Կուսակցության նախագահ Արթուր Վանեցյանը Հայաստանի ԱԱԾ նախկին տնօրենն էր։ Հայաստանի վարչապետ Նիկոլ Փաշինյանը Վանեցյանին ազատեց զբաղեցրած պաշտոնից։ Այդ ժամանակվանից ի վեր Վանեցյանը հանդիսանում է Փաշինյանի կառավարության բուռն քննադատողը և կոչ է անում վարչապետին հեռանալ իշխանությունից։ Վանեցյանը հայտարարեց, որ գործող կառավարությունը սպառել է մարդկանց ճնշող մեծամասնության վստահությունը։

2021-ի մայիսին Հայաստանի հանրապետական կուսակցությունը և «Հայրենիք» կուսակցությունը հայտարարեցին, որ կստեղծեն իրենց քաղաքական դաշինքը, որը կոչվեց «Պատիվ ունեմ դաշինք»։ Դաշինքը ստեղծվեց 2021 թվականի արտահերթ խորհրդարանական ընտրություններին մասնակցելու համար։ Ընտրություններում դաշինքը հավաքեց ընդհանուր ձայների 5,22%-ը, ստանալով 7 մանդատ ԱԺ-ում։

## Ծանոթագրություններ

Կատեգորիա:2020 հիմնադրված կուսակցություններ
Կատեգորիա:Հայաստանի կուսակցություններ
Աստերոիդի օր

**Աստերոիդի օր**, ամենա,յա տոն, որը նշվում է հունիսի 30-ին։ 1908 թվականին հենց այս օրն է Երկիրը  բախվել Տունգուսյան երկնաքարին, ինչը հանգեցրել է մասշտաբային աստերոիդային աղետի։ Միջազգային տեղեկատվական ընկերությունն ուղղված է աստերոիդային վտանգի լուսաբանմանը և Երկրի հետ աստերոիդների բախումները կանխելու հնարավոր մեթոդներին։ 2016 թվականի դեկտեմբերին Աստերոիդի օրը պաշտոնապես հայտարարագրվել է ՄԱԿ-ի Գլխավոր ասամբլեայում։

Աստերոիդի օրվա նախաձեռնողներն են ռեժիսոր Գրիգորի Ռիխտերսը, B612 հիմնադրամի գործադիր տնօրեն Դանիկա Ռեմին, ՆԱՍԱ-ի տիեզերագնաց Ռասել Շվայկարթը և ''Queen'' խմբի կիթառահար և աստղաֆիզիկոս Բրայան Մեյը։ Աստերոիդի օրվա հռչակագիրը ստորագրել են բազմաթիվ գիտնականներ, տեխնոլոգներ, մշակույթի գործիչներ, գործարարներ (այդ թվում՝ Ռիչարդ Դոքինզը, Ուիլյամ Սենֆորդ Նայը, Փիթեր Գեբրիելը, Ալեքսեյ Լեոնովը, Քիփ Թորնը, լորդ Մարտին Ռիսը, Բրայան Կոքսը և այլք)։ 
419x419px|մինի|(53319) 1999 JM8 աստերոիդի ռադարային պատկերներ և համակարգչային մոդելներ.<br>Վերին շարք՝ չմշակված ռադիոտեղորոշիչ պատկերներ<br>Միջին շարք՝ ակնկալվող ռադիոլոկացիոն արձագանքն ըստ մոդելի՝ իրական ռադիոլոկացիոն պատկերների հետ համեմատության համար<br>Ստորին շարք՝ 3-D Աստերոիդի համակարգչային մոդել

## Պատմություն
2014 թվականի փետրվարին *Queen* խմբի աստղաֆիզիկոս և կիթառահար Բրայան Մեյը սկսել է համագործակցել  ռեժիսոր Գրիգ Ռիխտերսի հետ և գրել երաժշտական ուղեկցում իր «*51 Degrees North*» ֆիլմի համար (ֆիլմ-աղետ Լոնդոնում մեծ երկնաքարի ընկնելու մասին)։ 2014 թվականին Սթարմուս փառատոնում ֆիլմի ցուցադրությունից հետո Ռիխտերսը և Մեյը հայտարարել են Աստերոիդի օրվա կազմակերպման մասին։

2015 թվականի փետրվարի 15-ին Չելյաբինսկի երկնաքարի անկման երկրորդ տարելիցի կապակցությամբ Գրիգորի Ռիխտերսը ինտերակտիվ տեսանյութ է հրապարակել այդ իրադարձության մասին։

## Աստերոիդի օրվա հռչակագիր
Աստերոիդների օրվա աշխատանքային խումբը կազմել է «100X հռչակագիր» կոչվող փաստաթուղթը, որը կոչ է անում գիտնականներին և տեխնոլոգներին աջակցել Երկիրը աստերոիդների ապագա բախումներից փրկելու գաղափարին։ Այնուամենայնիվ, հռչակագիրը կարող են ստորագրել ոչ միայն մասնագետները, այլ նաև ցանկացած քաղաքացի, որը շահագրգռված է լուծել այդ խնդիրը։ 2017 թվականի մայիսին հռչակագիրը ստորագրել են հարյուրավոր հայտնի անձինք և տարբեր երկրների ավելի քան 40 հազար քաղաքացի։

Հռչակագրում ներկայացված է երեք հիմնական նպատակ․

# Կառավարության, մասնավոր և բարեգործական կազմակերպությունների օգնությամբ ներգրավել գոյություն ունեցող տեխնոլոգիաները՝ հայտնաբերելու և վերահսկելու Երկրի բնակչության համար պոտենցիալ վտանգ ներկայացնող աստերոիդները։
# Հասնել հայտնաբերված աստերոիդների թվի հարյուրապատիկ աճին և 10 տարվա ընթացքում հասցնել 100 000-ի։
# Աստերոիդի օրն ընդունել ամբողջ աշխարհում՝ աստերոիդային վտանգի և դրա կանխարգելման հնարավոր մեթոդների վերաբերյալ հասարակության իրազեկությունը բարձրացնելու նպատակով։ Կարելի է համարել, որ 2016 թվականին ՄԱԿ-ում Աստերոիդի օրվա պաշտոնական ընդունմամբ այդ նպատակը կատարվել է։

## Ծանոթագրություններ

## Արտաքին հղումներ
* 

Կատեգորիա:Աստերոիդներ
Կատեգորիա:Աստղագիտություն
Կատեգորիա:Երկնաքարեր
Կատեգորիա:Երկրին մոտեցող աստերոիդներ
Կատեգորիա:Հունիսի 30
Կատեգորիա:ՄԱԿ-ի միջազգային օրեր
Կատեգորիա:Միջազգային օրեր
Կատեգորիա:Տոներ այբբենական կարգով
Հանուն Հանրապետության կուսակցություն

**Հանուն Հանրապետության Կուսակցություն**, նաև հայտնի որպես **Ժողովրդավարության պաշտպանների դաշինք** (), հայկական քաղաքական կուսակցություն։

## Պատմություն
Կուսակցությունը հիմնադրվել է 2020 թվականի սեպտեմբերի 20-ին՝ Երևանում կայացած կուսակցության համագումարի ժամանակ։ Ներկայումս կուսակցությունը հանդես է գալիս որպես արտախորհրդարանական ուժ։ Կուսակցության առաջնորդ է առաջադրվել Արման Բաբաջանյանը, ով ներկայումս Ազգային ժողովի անկախ պատգամավոր է։

2020-2021 թվականներին Հայաստանում տեղի ունեցած բողոքի ակցիաներից հետո կուսակցությունը պաշտպանել է վարչապետ Նիկոլ Փաշինյանի՝ արտահերթ ընտրություններ անցկացնելու որոշումը։

## Առաջնորդություն
Կուսակցությունը ղեկավարվում է տնօրենների խորհրդի կողմից, որի առանցքային անդամներն են՝
* Արման Բաբաջանյանը
* Արթուր Մանուկյանը
* Ռուբեն Մեհրաբյանը
* Սարգիս Գրիգորյանը

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
* Հանուն Հանրապետության Կուսակցությունը Facebook-ում

Կատեգորիա:Հայաստանի լիբերալ կուսակցություններ
Կատեգորիա:Հայաստանի կուսակցություններ